Case ID: 1191215
Sentence 187: Məhkəmə, cinayət təqibi ilə bağlı mühüm əhəmiyyətə malik olan halları araşdırıb iş üzrə toplanmış mötəbər sübutlara və onların məcmusuna tam, obyektiv və hərtərəfli hüquqi qiymət verib belə nəticəyə gəlir ki, Təqsirləndirilən şəxs 22.01.2020-ci ildə, saat 16 radələrində Şəki rayonu, Cumakənd kəndində yerləşən ictimai yer hesab edilən “Xələfin kafesi” deyilən kafenin qarşısında sərxoş vəziyyətdə Zərərçəkmiş şəxs1 Abdurrahman oğlu ilə qarşılaşmış, aralarında olan söhbət zamanı ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxslər üzərində zor tətbiq olunması hədəsi ilə müşayiət olunan, həmçinin kafenin iş rejimini və kafedə olan müştərilərin istirahət hüququnu pozan, cəmiyyətdə hamı tərəfindən qəbul edilmiş davranış və əxlaq normalarının ziddinə olaraq ucadan nalayiq söyüşlər söyüb sonuncunu zor tətbiq etmək hədəsi ilə hədələmiş, həmin vaxtı xidmətdə olan Şəki ŞRPŞ-nin İTB-nin polis nəfəri, polis serjantı Zərərçəkmiş şəxs3 yaxınlaşaraq onu nizam intizama dəvət edib, pozulmuş ictimai qaydanın bərpasına çalışmış, lakin o zərərçəkmiş şəxslərə zor tətbiq olunması ilə müşayiət olunan hərəkətlərini aqressiv formada davam etdirərək ictimai qaydanın pozulmasının qarşısını alan Zərərçəkmiş şəxs3 üzərinə hücüm edərək zor tətbiq etməklə sağ əlindən və qarın nahiyyəsindən təpiklə vuraraq sağ əlin V barmağın yumşaq toxumasının əzilməsi, oynağın bağ aparatının gərilməsi ilə nəticələnən dərəcəsi təyin edilməyən xəsarət yetirmiş, habelə hadisə yerində olan müstəntiq Zərərçəkmiş şəxs2 onun qanunsuz hərəkətlərinin qarşısını almaqla ictimai qaydanın pozulmasının qarşısını alarkən, cinayətkar əməllərini davam etdirərək əl-qol hərəkətləri ilə onu intizama dəvət etmək istəyən ictimai qaydanın qorunması üzrə vəzifəni yerinə yetirməsi ilə əlaqədar ictimai qaydanın qorunmasında iştirak edən Şəki ŞRPŞ-nin İB-nin müstəntiqi Zərərçəkmiş şəxs2 sinə nahiyyəsindən hər iki əli ilə tutub zor tətbiq edərək fiziki ağrı yetirməklə müqavimət göstərmiş, həmçinin kafenin içərisində olan stola təpik zərbəsi vuraraq aşırması nəticəsində 1 ədədinin qiyməti 25 manat olmaqla 4 ədəd stulu sındıraraq 100 manat, 1 ədəd stolun üz dəmirini əzərək 30 manat, 1 ədəd çaydanı sındıraraq 10 manat, 1 ədədinin qiyməti 2 manat olmaqla 2 ədəd stəkanı sındıraraq 4 manat, 1 ədədinin qiyməti 3 manat olmaqla 2 ədəd nəlbəkini sındıraraq 6 manat və kafenin divarlarını zədələməsi nəticəsində 50 manat olmaqla Zərərçəkmiş şəxs1 ümumilikdə 200 manat maddi ziyan vuraraq qərəzli xuliqanlıq etmişdir.